פרדי פוקס (שחקן)

פרדריק סמסון רוברט מוריס פוקס (באנגלית: Frederick Samson Robert Morice Fox; נולד ב-5 באפריל 1989) הוא שחקן קולנוע, טלוויזיה ותיאטרון אנגלי.

ביוגרפיה
פוקס נולד ברובע האמרסמית' (אנ') שבמערב לונדון, אנגליה למשפחה של שחקנים.
אמו היא השחקנית ג'ואנה דייוויד (שם נעורים ג'ואנה אליזבת' הקינג) ואביו הוא השחקן אדוארד פוקס. סבא רבא שלו היה המחזאי פרדריק לונסדייל (אנ'); דודיו הם השחקן ג'יימס פוקס והמפיק רוברט פוקס (אנ') ובני דודיו, לידיה, ג'ק, ולורנס פוקס אף הם שחקנים. אחותו הגדולה היא השחקנית אמיליה פוקס.

מ-1994 עד 2002 התחנך פוקס ב"ארנולד האוס סקול", בית ספר פרטי לבנים ברובע סנט ג'ונס ווד (אנ') בלונדון. אחר כך למד בפנימייה 'בריאנסטון סקול' בעיירת השוק בלנדפורד פורום (אנ') בדורסט. את הכשרתו המקצועית רכש בבית ספר גילדהול למוזיקה ודרמה בלונדון, וסיים את לימודיו ב-2010.

 קריירה 
תפקידיו הבולטים הם בדמות הזמר מרילין בסרט הביוגרפי על בוי ג'ורג' "Worried About the Boy" מ-2010, המלך לואי השלושה עשר בסרט "שלושת המוסקטרים" מ-2011, אדווין דרוד בעיבוד של ה-BBC לרומן "תעלומת אדווין דרוד" מאת דיקנס (2012), ופרדי בקסטר בסדרות הטלוויזיה "מלפפון" (2015) ו"בננה" (2015). בתיאטרון הופיע פוקס בתפקיד לורד אלפרד "בוזי" דאגלס, המאהב הצעיר של אוסקר ויילד במחזה "The Judas Kiss" בשנים 2012 עד 2013 לצדו של רופרט אוורט בתיאטרון המפסטד בלונדון ובסיבוב הופעות בממלכה המאוחדת ואחר כך בווסט אנד.

ב-2016 זכה פוקס במקום השלישי בפרסי איאן צ'ארלסון על הופעתו בתפקיד רומיאו במחזה "רומיאו ויוליה" בתיאטרון קרוסיבל בשפילד. בזכות מיומנותו בתפקיד רומיאו נקרא ב-2016 לגלם שוב את הדמות בהפקה של קנת בראנה בכיכובה של לילי ג'יימס בתיאטרון גאריק מכיוון שהשחקן הראשי וגם המחליף שלו נפצעו. פוקס שיחק בתפקיד רומיאו החל מ-26 ביולי ועד לסיום ההפקה ב-13 באוגוסט 2016.

בשנת 2021 הופיע בסדרת הריגול הטלוויזיונית סוסים איטיים, המבוססת על ספר באותו שם, הסדרה שודרה במשך שתי עונות וחודשה לשתיים נוספות.

 חיים אישיים 
בראיון במסגרת קידום הקומדיה "מלפפון" של ערוץ 4 אמר פוקס שהוא אינו מגדיר את המיניות שלו. "היו לי חברות", הוסיף, "אבל לא הייתי רוצה לומר שאני כזה או אחר, ייתכן שמתישהו בחיי אתאהב בגבר". הוא אמר גם שביסקסואליות לעיתים קרובות אינה מובנת כהלכה, וייתכנו יחסים משמעותיים בין בני אדם כשזה "לא משנה מאיזה מין הם".

פילמוגרפיה
קולנוע
 שנה סרט תפקיד הערות 2009טירוף של קולג' 2 (אנ') Head Boy 2011 שלושת המוסקטרים לואי השלושה עשר, מלך צרפת2013Royal Paintboxלודוויג פון באטנברגדיבוב 2014מועדון הפרעות (אנ') ג'יימס לייטון-מסטרס גאווה ג'ף קול 2015 ויקטור פרנקנשטיין פינגן 2017 קינג ארתור: אגדת החרב רוביו 2018 47 שחור (אנ') פופHeroסרט קצר
במאי, תסריטאי ומפיק2019Fanny Lye Deliver'd תומאס אשבורי2022Eric Ravilious - Drawn to Warאריק רביליוסדיבוב גברת האריס נוסעת לפריז (אנ') קצין בחיל האוויר המלכותי 2023Coffee WarsהאנסLa terra delle donneג'יימס2024היחידה ללוחמה לא ג'נטלמניתאיאן פלמינג

טלוויזיה
 שנה סדרה תפקיד הערות 2009 מיס מארפל (אנ') טום סאוואג' פרק: "Why Didn't They Ask Evans?" 2010Worried About the Boy מרילין (אנ') סרט טלוויזיה של BBC TwoAny Human Heart פיטר סקביוס 2 פרקיםRosamund Pilcher's Shades of Love גאי ולס פרק: "Family Secret" 2011 The Shadow Line רטאלאק מיני-סדרה 2012 תעלומת אדווין דרוד (אנ') אדווין דרוד מיני-סדרה לואיס (אנ') סבסטיאן דרומגול פרק: "Generation of Vipers" הג'נטלמן האחרון אדוארד וונופ 3 פרקים 2013Words of Everest סנדי אירוויןסרט טלוויזיה של ITV 2015 מלפפון פרדי בקסטר7 פרקים בננה פרדי בקסטר4 פרקים2017Joe Orton Laid Bareמר סלואןסרט טלוויזיה של BBC Two2017–2020דני וגנאשר שוברים את החוקים (אנ') דני שובבני דיבוב; 30 פרקים2018 גבעת ווטרשיפ קפטן הולי דיבוב; 4 פרקים2019Year of the Rabbitווילבור שטראוסתפקיד ראשי; 6 פרקים 2020 רצח בחווה הלבנה ג'רמי באמבר (אנ') מיני-סדרהMcDonald & Dodds מיילס סטיבנס פרק: "A Wilderness of Mirrors"הכתרמארק תאצ'ר (אנ')2 פרקים 2020–2023 קתרינה הוגו, מלך שוודיה 12 פרקים 2021 המרדף אחרי האהבה (אנ') טוני קרויסיג מיני-סדרה2022Toast of Londonאדוארד פוקספרק: "LA Story"2022–2023סוסים איטייםספיידר ווב 11 פרקים2023Lot No. 249אדוארד בלינגהאםסרט טלוויזיה של BBC Two2024הג'נטלמנים מקס בסינגטון2 פרקים2024–הווהבית הדרקוןגווין הייטאואר5 פרקים

 תיאטרון 
 שנה מחזה תפקיד תיאטרון2010The Last Five Years: The Musicalג'יימימרכז האמנויות ברביקן 2011 יתוש בראש קמיל אולד ויקCause Célèbre טוני דאוונפורט אולד ויק 2012Hay Fever סיימון בליז תיאטרון נואל קאוורד 2012–2013The Judas Kiss לורד אלפרד "בוזי" דאגלס תיאטרון המפסטדסיבוב הופעותתיאטרון הדוכס מיורק 2015 רומיאו ויוליה רומיאו תיאטרון קרוסיביל 2016 חלום ליל קיץ ניק בוטום / דמטריוס סאות'ארק פלייהאוס רומיאו ויוליה רומיאו (שחקן מחליף) תיאטרון גאריק 2016–2017Travesties טריסטן צארה Menier Chocolate Factory2018בעל אידיאלילורד גורינגוסט אנד2019אדמונד דה ברז'ראקאדמון רוסטאןBirmingham Repertory Theatre2022המלטהמלטGuildford Shakespeare Company2023-2024She Stoops to Conquerצ'ארלס מארלוOrange Tree Theatre

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1989